Document ID: /roh_data/filtered/fineweb-2-filterrobots_roh.jsonl.gz/47250

L'organisaziun d'agid per uffants «Save the children» avertescha d'in stadi da crisa tar la furmaziun – quai sco consequenza da la pandemia da corona.
Enfin la fin da l'onn pudessan bunamain 10 milliuns uffants esser sclaus per adina da l'instrucziun, surtut en pajais da l'Africa dal Vest e da l'Africa Centrala sco er en il Jemen ed en l'Afganistan, quai resorta d'in rapport da «Save the Children.» Pertutgadas il pli ferm sajan las mattatschas che vegnian sfurzadas da lavurar u era maridar sco minorennas.